**Mallin nimi:** Ystäväkirja

**Mallin tavoite:** Tavoitteena on järjestää hauskaa yhdessä tekemistä, mikä tukee ryhmäytymistä. Tavoitteena on, että opiskelija oppii kohtaamaan toisen: oppii pysähtymään ja keskittymään hetkeen, jossa keskustelee toisen kanssa.

**Mallin toteuttaminen käytännössä:** Aloitetaan *Etsi ystäväsi* -leikillä. Jokaiselle opiskelijalle jaetaan lappu, jossa on jokin symboli. Kun valot sammuvat, kierrellään luokassa ja vaihdetaan lappuja. Valojen syttyessä jokainen katsoo omasta lapustaan, mikä symboli siinä on ja esittää sen pantomiimina muille. Eleiden ja liikkeiden tulee olla tarpeeksi suuria ja selkeitä, jotta ne erottuvat paremmin. Kaikki siis esittävät yhtä aikaa ja esitys toistetaan niin kauan kunnes oma pari löytyy.

Parin löytyessä aloitetaan *Ystäväkirja.* Opettaja antaa aiheen, josta pari käy keskustelua muutaman minuutin ajan. Keskustelunaihe vaihtuu joka kerta.

Aiheita voivat esimerkiksi olla: *Mistä pidän? Mistä en pidä? Mitä harrastan? Paras näkemäni elokuva? Mitä tein viime viikonloppuna? Unelmani? Jos olisin presidentti…, Jos olisin eläin olisin...* Keskustelun jälkeen leikki alkaa alusta.

Vaihtoehtoisia kysymyksiä voivat olla:

*Mistä suomenkielen, englanninkielen, viittomakielen sanasta pidät eniten?  
Mistä sanasta pidät vähiten?*

*Mikä sytyttää sinut?  
Mikä sammuttaa intosi?  
Mikä on suosikkikirosanasi?*

*Mitä ääntä rakastat?  
Mitä ääntä inhoat?*

*Mitä muuta kuin omaa ammattia haluaisit kokeilla?  
Missä ammateissa et haluaisi olla?*

*Jos taivas on olemassa mitä toivot Jumalan sanovan sinulle saapuessasi taivaan porteille?*

**Lähde:** *Bernhard Pivot, Inside the actors studio*

**KUVALAPUT/SYMBOLIT**  LIITE 1

|  |  |  |
| --- | --- | --- |
| © | © | ≤ |
| ≤ | ¥ | ¥ |
| ¤ | ¤ | ⇓ |
| ⇓ | $ | $ |

|  |  |  |
| --- | --- | --- |
| ͏ | ͏ | ∆ |
| ∆ | ☺ | ☺ |
| ♫ | ♫ | ╣ |
| ╣ | ☸ | ☸ |
| ⌫ | ⌫ | ⌫ |